Lettország labdarúgó-válogatottjának eddigi legnagyobb eredménye a számtalan balti kupa győzelem mellett kétségkívül az, hogy részt vett a 2004-es portugáliai Európa-bajnokságon. A selejtezőkben az esélyesebb Lengyelországot megelőzve, Svédország mögött a második helyen végeztek és a pót-selejtezőn Törökországot legyőzve harcolták ki a kontinenstornán való részvételt. A párharc első mérkőzését Māris Verpakovskis góljával a lettek nyerték 1–0-ra, a visszavágó pedig 2–2-es döntetlennel zárult.